Vizêrî seba ke paştdarîye bidîyo Leyla Guvene û çalakwananê grevê vêşanîye yê bînan, Wan de yew rayraşîyayîş ame organîzekerdene. Polîsan mudaxaleyê rayraşîyayîşî kerd û derheqê parlamentera HDP’yî Salîha Aydenîze de tehqîqat da destpêkerdene.  Dozgerîya Komare ya Wanî îdîa kerd ke parlamentere Salîha Aydenîze hermeyê yew polîsî kit kerdo. Bi no qeyde derheqê Aydenîze de tehqîqat dayo destpêkerdene.
